**KÚPNA ZMLUVA č..........**

uzatvorená podľa ustanovení § 409 a nasl. zákona č. 513/1991 Zb. Obchodný zákonník v znení neskorších predpisov

**Kupujúci:**

Obchodné meno: BIOFARMA ŠUŇAVA, družstvo

Sídlo: Šuňava 513, 059 39 Šuňava

Zastúpený: Ing. Iveta Zajacová, predseda predstavenstva

 Radomír Šavel, člen predstavenstva

IČO: 00199940

IČ DPH / DIČ: SK2020516487

Bankové spojenie: Tatra banka, a.s.

IBAN: SK6611000000002921835159

Tel.: +421 917 515 629

E-mail: riaditel@ekofarmasunava.sk

**Predávajúci:**

Obchodné meno**:**

Sídlo:

Zastúpený:

IČO:

IČ DPH / DIČ:

Bankové spojenie:

IBAN:

Tel.:

E-mail:

Zapísaný:

**Preambula**

Táto zmluva sa uzatvára ako výsledok obstarávania v zmysle § 8 ods. 3. zákona 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“). Kupujúci na obstaranie predmetu tejto zmluvy použil postup obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, v aktuálnom znení.

Pre účely tejto zmluvy sa za Riadiaci orgán ako aj poskytovateľ považuje Pôdohospodárska platobná agentúra.

|  |
| --- |
| **2. Predmet zmluvy** |
|  |  |
| 2.1. | Predávajúci sa zaväzuje dodať kupujúcemu vo svojom mene, na vlastné náklady a zodpovednosť v rozsahu a za podmienok dohodnutých v tejto zmluve tovar bližšie špecifikovaný v Prílohe č. 1 Opis predmetu zákazky, ktorá je neoddeliteľnou súčasťou zmluvy (ďalej len „**Predmet plnenia**“), a previesť na kupujúceho vlastnícke právo k Predmetu plnenia.Predmet plnenia tejto zmluvy je plne totožný s Opisom predmetu zákazky, ktorý tvorí neoddeliteľnú súčasť tejto zmluvy. |
| 2.2. | Kupujúci sa touto Zmluvou zaväzuje zaplatiť za Predmet plnenia predávajúcemu dohodnutú kúpnu cenu stanovenú v článku 3. Kúpna cena a Predmet plnenia prevziať.  |
| **3. Kúpna cena** |
| 3.1. | Cena je zmluvnými stranami dohodnutá v súlade so zákonom č. 18/1996 Z. z. o cenách v znení neskorších predpisov, vyhláškou MF SR č. 87/1996 Z. z., a s cenovou ponukou predávajúceho zo dňa......................, pre zákazku pod názvom **„Príves na prepravu“.** Zmluvné strany prehlasujú, že cena stanovená v bode 3.2 tohto článku je cenou pevnou a konečnou. K cene nebudú účtované žiadne ďalšie náklady predávajúceho spojené s dodaním Predmetu plnenia a prevodom vlastníckeho práva na kupujúceho najmä prepravné, balné, poistenie, dane, cla a iné poplatky s tým spojené.  |
| 3.2. | Zmluvné strany sa dohodli na cena za kúpu a dodanie predmetu plnenia podľa tejto zmluvy:Cena celkom bez DPH: ................................................................................DPH 23%: ........................................................................................**Cena celkom s DPH**:.............................................................................Slovom: ......................................................................................................................................................... |
|  |  |
| **4. Platobné podmienky a fakturácia** |
| 4.1. | Kupujúci sa zaväzuje uhradiť dohodnutú cenu na základe riadne vystavenej faktúry predávajúcim a doručenej kupujúcemu bezhotovostným prevodom na účet predávajúceho uvedený v záhlaví tejto zmluvy. Cena sa považuje za uhradenú momentom odpísania peňažných prostriedkov z účtu kupujúceho v prospech účtu predávajúceho.Predávajúci je oprávnený vystaviť faktúru najskôr v deň, keď bude Predmet zmluvy dodaný v mieste dodania v rozsahu podľa ustanovení tejto zmluvy. Splatnosť faktúry je 14 dní odo dňa jej doručenia kupujúcemu. V prípade uvedenia chybného čísla účtu na faktúre predávajúceho kupujúci nezodpovedá za vzniknutú škodu, pričom pri odoslaní dohodnutej kúpnej ceny na číslo účtu uvedené na faktúre sa má za to, že kúpna cena bola kupujúcim predávajúcemu riadne uhradená. |
| 4.2. | Faktúra musí mať predpísané náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej prílohu musia tvoriť doklady umožňujúce posúdiť oprávnenosť fakturácie. Faktúry budú predkladané v dvoch vyhotoveniach pre kupujúceho. |
| 4.3. | Súčasťou faktúry musí byť i preberací protokol a dodací list (podpísané štatutárnymi zástupcami zmluvných strán).  |
|  | Pokiaľ vystavená faktúra nebude obsahovať všetky predpísané náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, bude neoprávnená, bude obsahovať nesprávne či neúplné údaje alebo jej prílohou nie sú doklady podľa tejto zmluvy oprávňujúce fakturáciu, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre kupujúceho začne plynúť prevzatím nového, riadne upraveného resp. oprávnene vystaveného daňového dokladu.  |
| 4.4. | Lehota splatnosti faktúry je 30 dní od dátumu doručenia faktúry do sídla kupujúceho uvedeného v záhlaví tejto zmluvy, ak sa obe zmluvné strany nedohodnú inak, v súlade so zmluvou o poskytnutí nenávratného finančného príspevku, ktorú uzatvorí kupujúci s Riadiacim orgánom. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. V prípade chybne vystavených faktúr je predávajúci povinný nedostatky odstrániť do 3 pracovných dní od doručenia písomnej výzvy kupujúceho na odstránenie nedostatkov. |
| 4.5. | Predávajúci berie na vedomie, že projekt je spolufinancovaný zo štrukturálnych fondov EÚ a ŠR SR a preto k realizácii predmetu zmluvy dôjde len ak bude schválený Riadiacim orgánom (PPA). Sprievodný text faktúry musí obsahovať nasledovné náležitosti: **Názov projektu: Modernizácia ekologického chovu - BIOFARMA Šuňava****Zároveň musí obsahovať text: Financované z prostriedkov EPFRV.** |
| 4.6. | Právo fakturovať kúpnu cenu vzniká predávajúcemu po dodaní a prevzatí Predmetu plnenia. V prípade, že v rámci preberacieho konania boli zistené vady tovaru, je predávajúci oprávnený vystaviť faktúru až dňom odstránenia poslednej vady uvedenej v preberacom protokole.  |
|  |  |
| **5. Miesto a čas dodania a prevzatia tovaru** |
| 5.1. | Miesto dodania tovaru je: **Šuňava 513, 059 39 Šuňava** |
| 5.2. | Predávajúci je povinný oznámiť termín odovzdania predmetu kúpy kupujúcemu najmenej 3 pracovné dni dopredu.  |
| 5.3. | Predávajúci je povinný dodať Predmet plnenia kupujúcemu najneskôr do 31.05.2025. Spolu s dodaným Predmetom plnenia odovzdá predávajúci kupujúcemu aj príslušnú dokumentáciu viažucu sa k Predmetu plnenia v zmysle prílohy č. 1.  |
|  |  |
| 5.4. | Prevzatie tovaru bude kupujúci potvrdzovať na dodacích listoch, kde budú uvedené minimálne nasledovné údaje: - predmet dodania, jednotková cena, množstvo, cena spolu, údaje potrebné pre DPH, výrobné číslo, dátum dodania, podpisy a pečiatky oboch zmluvných strán. |
| 5.5. | O odovzdaní a prevzatí tovaru zmluvné strany spíšu protokol. Preberací protokol musí obsahovať údaje o množstve a druhu dodaného tovaru, výrobné čísla, číslo zmluvy, na základe ktorej sa realizuje dodanie tovaru, dátum a miesto dodania, podpisy oprávnených zástupcov zmluvných strán, identifikáciu osôb, ktoré boli poučené o používaní tovaru, vady tovaru zistené pri jeho preberaní a lehoty odstránenia vád. Podpisom preberacieho protokolu obidvomi zmluvnými stranami sa Predmet plnenia považuje za odovzdaný kupujúcemu.  |
| 5.6. | Dopravu na miesto určené kupujúcim zabezpečuje predávajúci na vlastné náklady tak, aby bola zabezpečená dostatočná ochrana tovaru pred jeho stratou, poškodením a znehodnotením.  |
| 5.7. | Kupujúci má právo odmietnuť prevzatie dodaného Predmetu plnenia alebo vrátiť Predmet plnenia na náklady predávajúceho v prípade, že sa Predmet plnenia nezhoduje s predloženou ponukou predávajúceho, ak nemá vlastnosti dohodnuté v zmluve, nie sú predložené doklady k prevzatiu alebo je viditeľne poškodený.  |
| 5.8. | Preberací protokol, ako aj dodací list budú vyhotovené v 2 origináloch, každá zo zmluvných strán obdrží jedno vyhotovenie.  |
|  |  |
| **6. Nadobudnutie vlastníckeho práva k tovaru** |
| 6.1. | Vlastnícke právo na Predmet plnenia dodaný podľa podmienok špecifikovaných v zmluve prechádza na kupujúceho po uhradení úplnej kúpnej zmluvy špecifikovanej v článku 3 tejto zmluvy.  |
| 6.2. | Kupujúci sa zaväzuje nepostúpiť Predmet plnenia tretím osobám ani vykonávať na ňom nevratné zásahy pred nadobudnutím vlastníckeho práva.  |
| 6.3. | Nebezpečenstvo škody na tovare prechádza na kupujúceho dňom jeho odovzdania a prevzatia kupujúcim.  |
|  |  |
|  |  |
| **7. Zodpovednosť za vady a záruky** |
| 7.1. | Predávajúci zodpovedá za to, že predmet plnenia má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá žiadne faktické ani právne vady, ktoré by rušili, znižovali alebo vylučovali hodnotu alebo schopnosť jeho používania, a že na predmete zmluvy neviaznu žiadne ťarchy, obmedzenia či iné právne povinnosti Predávajúci zodpovedá aj za vadu, ktorá vznikne až po prechode nebezpečenstva škody na kupujúceho, ak je vada spôsobená porušením povinností predávajúceho. |
| 7.2. | Predávajúci zodpovedá i za to, že sa dodané množstvo zhoduje s údajmi v sprievodných dokladoch.  |
| 7.3. | Predávajúci poskytne kupujúcemu záručnú dobu na Predmet plnenia24 mesiacov, ktorá začne plynúť podpísaním preberacieho protokolu. Záručná doba neplynie po dobu, po ktorú nemohol kupujúci Predmet plnenia užívať pre vady, za ktoré zodpovedá predávajúci. |
| 7.4. | Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním Predmetu plnenia v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil predávajúci.  |
| 7.5. | Prípadné vady predmetu zákazky bude kupujúci reklamovať písomnou formou u predávajúceho bez zbytočného odkladu po zistení vady, najneskôr však do konca záručnej doby. Pre dodržanie podmienky písomnej reklamácie postačí uplatniť reklamáciu elektronickou poštou na -emailovú adresu predávajúceho .................. |
| 7.6. | Ak sa preukáže, že vada tovaru je neodstrániteľná, predávajúci sa zaväzuje dodať náhradný tovar zodpovedajúcej kvality.  |
| 7.7. | Predávajúci povinný zabezpečiť odstránenie vady predmetu zmluvy na vlastné náklady, s odbornou starostlivosťou, bezodkladne najneskôr do 10 pracovných dní od nahlásenia vady.  |
| 7.8. | V prípade oprávnenej reklamácie sa záručná doba predlžuje o dobu, po ktorú bola odstraňovaná vada.  |
| 7.9. | Kupujúci má právo zabezpečiť odstránenie vád na predmete zákazky, za ktoré zodpovedá predávajúci, inou osobou na náklady predávajúceho, ak predávajúci po oznámení zistených vád vady neodstránil do 10 pracovných dní.  |
|  |  |
| **8. Zmluvné pokuty a úroky z omeškania** |
| 8.1. | Ak sa predávajúci dostane do omeškania s dodaním tovaru, je kupujúci oprávnený požadovať zaplatenie zmluvnej pokuty vo výške 0,05% z kúpnej ceny nedodaného tovaru za každý, aj začatý deň omeškania.  |
| 8.2. | Zmluvnú pokutu vo výške 0,05% z celkovej kúpnej ceny za predmet zákazky za každý deň omeškania je kupujúci oprávnený vyúčtovať predávajúcemu aj v prípade, že tento nezačne s odstraňovaním riadne reklamovaných vád a/alebo ich neodstráni v dohodnutých lehotách.  |
|  |   |
| 8.3. | Pri neuhradení kúpnej ceny v zmluvne dohodnutom termíne má predávajúci nárok na úroky z omeškania v zmysle § 369 ods. 2 Obchodného zákonníka v spojení s nariadením vlády č. 21/2013 Z. z, ktorým sa vykonávajú niektoré ustanovenia Obchodného zákonníka.  |
| 8.4. | Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne zmluvnej strane z nesplnenia povinností upravených zmluvou druhou zmluvnou stranou, ktoré sú zmluvnou pokutou zabezpečené.  |
| 8.5. | V sporných prípadoch sa zmluvné strany riadia ustanoveniami Obchodného zákonníka a inými všeobecne záväznými právnymi predpismi.  |
| **9. Práva a povinnosti zmluvných strán** |
| 9.1. | Predávajúci je povinný: |
|  | a) dodať Predmet plnenia riadne a včas za použitia postupov zodpovedajúcich platným právnym predpisom, technickým normám vzťahujúcim sa k Predmetu plnenia, |
|  | b) dodržiavať pri dodaní Predmetu plnenia všetky povinnosti a záväzky vyplývajúce z tejto zmluvy ako aj z platných právnych predpisov , riadiť sa dohodami zmluvných strán, |
|  | c) písomne informovať kupujúceho o skutočnostiach, ktoré by mali vplyv na plnenie zmluvy, a to bezodkladne, najneskôr nasledujúci pracovný deň odo dňa, keď skutočnosť nastane alebo predávajúci zistí, že by mohla nastať, |
|  | d) odstrániť prípadné vady a nedostatky na Predmete plnenia na svoje náklady, |
|  | e) pri odovzdávaní Predmetu plnenia predviesť funkčnosť dodaného Predmetu plnenia a protokolárne ho odovzdať štatutárnemu zástupcovi kupujúceho v mieste dodania predmetu zákazky.  |
| 9.2. | Kupujúci je povinný na výzvu predávajúceho prevziať predmet kúpy v dohodnutom termíne na dohodnutom mieste podľa tejto zmluvy.  |
| 9.3. | Predávajúci sa zaväzuje pri inštalácii a prípadnej montáži na mieste dodávky nepoškodiť a nezničiť priestory kupujúceho.  |
| 9.4. | Predávajúci berie na vedomie, že predmet kúpy je financovaný zo štrukturálnych fondov EÚ a ŠR SR a preto: |
|  | a) sa zaväzuje pristúpiť na zmenu tejto zmluvy v prípade, že táto zmena bude vyvolaná zmenou Zmluvy o poskytnutí nenávratného finančného príspevku, ktorú kupujúci uzavrie s Riadiacim orgánom (ďalej len "Zmluva o NFP"), |
| 9.5. | Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. |
|  |  |
| **10. Odstúpenie od zmluvy** |
| 10.1. | Od kúpnej zmluvy môže odstúpiť každá zo zmluvných strán v prípade podstatného porušenia zmluvnej povinnosti.  |
| 10.2. | Za podstatné porušenie zmluvnej povinnosti na strane predávajúceho považujú zmluvné strany najmä:a) omeškania s riadnym a/alebo včasným dodaním predmetu zákazky o viac ako 10 dní,b) nedodržanie ustanovení o poskytnutej záruke, c) nedodržanie zmluvnej ceny uvedenej v tejto zmluve.  |
|  | Za podstatné porušenie zmluvnej povinnosti na strane kupujúceho považujú zmluvné strany:a)omeškanie s úhradou kúpnej ceny o viac ako 10 dní,  |
|  |  |
| 10.3. | Úplná alebo čiastočná zodpovednosť zmluvnej strany je vylúčená v prípadoch zásahu vyššej moci.  |
| 10.4. | Odstúpenie od zmluvy musí byť druhej zmluvnej strane oznámené písomne.  |
|  |  |
| 10.5. | V prípade odstúpenia od zmluvy zanikajú všetky práva a povinnosti zmluvných strán, zostávajú však zachované nároky na náhradu škody, nároky na uplatnenie zmluvnej pokuty vzniknutej v priamej súvislosti s porušením zmluvných povinností. |
| 10.6. | Odstúpením od zmluvy sa zmluva zrušuje.  |
|  |  |
| 10.7. | Všetky ostatné práva a povinnosti vyplývajúce z tejto zmluvy sa budú riadiť príslušnými ustanoveniami Obchodného zákonníka a predpismi s ním súvisiacimi.  |
|  |  |
| **11. Vyššia moc** * 1. Žiadna zo zmluvných strán nie je zodpovedná za neplnenie zmluvných povinností, ak tieto nie sú splnené v dôsledku zásahu vyššej moci. Každá zo zmluvných strán bezodkladne oznámi druhej zmluvnej strane začiatok (s popisom obsahu a rozsahu ohrozenia, ako aj predpokladané trvanie oneskorenia) a ukončenie zásahu vyššej moci písomnou formou.
	2. Každá zo zmluvných strán bezodkladne oznámi druhej zmluvnej strane začiatok (s popisom obsahu a rozsahu ohrozenia, ako aj predpokladané trvanie oneskorenia) a ukončenie zásahu vyššej moci písomnou formou.
1. Pojmom „vyššia moc“ sa v tejto zmluve rozumie okolnosť vylučujúca zodpovednosť. Pojmom „vyššia moc“ sa v tejto zmluve rozumie každá udalosť, ktorá nastáva nezávisle od vôle zmluvnej strany a ktorá jej bráni v splnení jednej alebo viacerých zmluvných povinností, najmä, nie však výlučne vojna, vzbura, teroristické činy, sabotáž, prírodné katastrofy, epidémie, neúnosné bezpečnostné alebo zdravotné riziká alebo generálny štrajk. Aktuálna situácia spojená s ochorením COVID – 19 sa na účely tejto zmluvy nepovažuje za okolnosť vyššej moci. Okrem prípadu, ak by počas účinnosti tejto zmluvy boli vyhlásené také opatrenia štátnej moci, ktoré objektívne znemožňujú zmluvnej strane splniť niektorú povinnosť alebo povinnosti podľa tejto zmluvy.
2. V prípade oneskorenia v dôsledku vyššej moci sa termíny dodania predlžujú o čas trvania zásahu vyššej moci.
3. **Doručovanie**

12.1. Písomnosti súvisiace so zmenami zmluvy si doručujú zmluvné strany na adresu uvedenú v záhlaví zmluvy resp. na inú adresu, ak o to niektorá zmluvná strana písomne požiada druhú zmluvnú stranu alebo osobne. * 1. Písomnosť sa považuje za doručenú:
1. doručením zásielky zmluvnej strane – adresátovi,
2. desiaty deň uloženia zásielky na pošte, a to aj v prípade, ak sa druhá zmluvná strana o písomnosti nedozvedela;
3. dňom odmietnutia prijatia zásielky adresátom;
4. prevzatia písomnosti adresátom pri osobnom doručovaní.

12.3 Pre vylúčenie pochybností, v prípadoch ustanovených touto zmluvou alebo v prípade ak sa nejedná o úkon zmluvnej strany, ktorým sa mení, zakladá alebo ruší právo/právny vzťah možno doručovať písomnosť aj prostredníctvom e-mailu. **13. Záverečné ustanovenia** |
| 13.1. | Táto zmluva sa môže meniť a dopĺňať len formou písomných, , podpísaných a datovaných dodatkov, na základe súhlasu oboch zmluvných strán, v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v aktuálnom znení. |
| 13.2. | Právne vzťahy, ktoré touto zmluvou nie sú upravené sa riadia príslušnými ustanoveniami Obchodného zákonníka v platnom znení a ďalších všeobecne záväzných právnych predpisov.  |
| 13.3. | Všetky spory vyplývajúce z tejto zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. |
|  |  |
| 13.4. | Ak sa pri dňoch neuvádza či sa jedná o deň pracovný alebo kalendárny, zmluvné strany sa dohodli, že ide o deň kalendárny. |
| 13.6. | Nedeliteľnou súčasťou tejto zmluvy sú prílohy: - príloha č. 1 Opis predmetu zákazky. |
| 13.7.13.8 | Obe zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie zmluvy na druhej zmluvnej strane. Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej podpisu. |
| 13.9.13.10. | Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali. Zmluva nadobúda platnosť a účinnosť podpisom oboma zmluvnými stranami. |
| 13.11. | Zmluva je vyhotovená v 4 vyhotoveniach, z ktorých predávajúci obdrží 2 vyhotovenia a kupujúci 2 vyhotovenia. |
| V Šuňave, dňa ............... V................................., dňa.................. |
| Za Kupujúceho: |  | Za Predávajúceho: |
| ..................................................... |  | ........................................................ |
| Ing. Iveta Zajacová Predseda predstavenstvaBIOFARMA ŠUŇAVA, družstvo..........................................................Radomír Šavelčlen predstavenstvaBIOFARMA ŠUŇAVA, družstvo |  |
|  |  |